Komission asetus (ETY) N:o 3387/82, annettu 16 päivänä joulukuuta 1982, sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla annetun asetuksen (ETY) N:o 368/77 muuttamisesta ja rehuseoksiksi jalostetulle rasvattomalle maidolle ja erityisesti vasikoiden ruokintaan tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 356 , 17/12/1982 s. 0016 - 0017

Espanjank. erityispainos: Luku 03 Nide 26 s. 0169

Portugalink. erityispainos: Luku 03 Nide 26 s. 0169

Suomenk. erityispainos Alue 3 Nide 15 s. 0200

Ruotsink. erityispainos Alue 3 Nide 15 s. 0200



KOMISSION ASETUS (ETY) N:o 3387/82, annettu 16 päivänä joulukuuta 1982, sikojen ja siipikarjan rehuksi tarkoitetun rasvattoman maitojauheen myynnistä tarjouskilpailulla annetun asetuksen (ETY) N:o 368/77 muuttamisesta ja rehuseoksiksi jalostetulle rasvattomalle maidolle ja erityisesti vasikoiden ruokintaan tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 7 artiklan 5 kohdan ja sen 10 artiklan 3 kohdan, sekä katsoo, että komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 2924/82(), liitteen 3 kohdassa määrätään eri denaturointia ja rehuihin sekoittamista koskevat yleiset määräykset; on tärkeää estää tiettyjen denaturointiaineina käytettävien tuotteiden väärinkäytökset, on osoittautunut tarpeelliseksi mukauttaa tiettyjä komission asetuksessa (ETY) N:o 1725/79(), sellaisena kuin se on viimeksi muutettuna asetuksella (ETY) N:o 232/82(), tarkoitettuja valvontatoimenpiteitä huomioon ottaen uudet denaturointimenettelyt, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 368/77 liitteen 3 kohdan C alakohdan ensimmäinen alakohta seuraavasti: "Rasvattomaan maitojauheeseen sekoitettavien tuotteiden määrät 1 kohdassa tarkoitettujen menettelyjen mukaisesti vahvistetaan sanotun kuitenkaan rajoittamatta, mitä mahdollisesti muiden rehujen lisäaineiden, haitallisten tuotteiden ja aineiden enimmäismääristä on säädetty, ja erityisesti mitä rehujen lisäaineista 23 päivänä marraskuuta 1970 annetussa neuvoston direktiivissä 70/524/ETY(1) ja haitallisten aineiden ja tuotteiden suurimmista sallituista pitoisuuksista rehuissa 17 päivänä joulukuuta 1973 annetussa neuvoston direktiivissä 74/63/ETY(2) on säädetty. (1) EYVL N:o L 270, 14.12.1970, s. 1 (2) EYVL N:o L 38, 11.2.1974, s. 31" 2 artikla Muutetaan asetus (ETY) N:o 1725/79 seuraavasti. 1) Korvataan 3 artiklan 1 kohdan a ja b alakohdassa sanat "vähintään 70 prosenttia" ja "vähintään 40 prosenttia" sanoilla "vähintään 70 prosenttia m/m" ja "vähintään 40 prosenttia m/m". 2) Lisätään 10 artiklan 2 kohdan a alakohdan toiseen alakohtaan seuraavat luetelmakohdat: "- jauhettuja öljykakkuja ja/tai rapsin ja/tai rypsin kuivatuista siemenistä, joista on poistettu rasva, valmistettua jauhoa, - heinä- ja/tai olkijauhoa, - eläinten rehuksi tarkoitettuja, muita kuin edellisissä luetelmakohdissa tarkoitettuja kasviperäisiä tuotteita;"3) Muutetaan liitteessä I tarkoitetun määritysselosteen A jakson 2 kohdan tuoteluetteloa seuraavasti: "a) tärkkelys; b) jauhettua viljaa; c) viherjauhoa ja/tai sinimailasjauhoa; d) kalaöljyä, jota ei ole tehty hajuttomaksi; e) kalajauhoa; f) jauhettuja öljykakkuja ja/tai rapsin ja/tai rypsin kuivatuista siemenistä, joista on poistettu rasva, valmistettua jauhoa; g) muut kuin f alakohdassa tarkoitetut jauhetut öljykakut; h) heinä- ja/tai olkijauhoa; i) eläinten rehuksi tarkoitettuja, muita kuin a, b, c, f, g ja h alakohdassa tarkoitettuja kasviperäisiä tuotteita; j) muut, ja erityisesti hera, jos tutkimus on aloitettu kansallisten viranomaisten pyynnöstä."4) Poistetaan 10 artiklan 2 kohdan a alakohdan toisen alakohdan kuudennessa luetelmakohdassa ja liitteen I A jakson 2 kohdan d alakohdassa oleva viittaus kalaöljyyn, jota ei ole tehty hajuttomaksi, 16 päivään huhtikuuta 1983. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 140, 20.5.1982, s. 1 () EYVL N:o L 52, 24.2.1977, s. 19 () EYVL N:o L 304, 30.10.1982, s. 71 () EYVL N:o L 199, 7.8.1979, s. 1 () EYVL N:o L 22, 30.1.1982, s. 53